A literatura alchamiada en aragonés ye o conchunto de textos literarios escritos en lengua aragonesa -más u menos castellanizada a sobén- y alfabeto arabe. Aragón ye o territorio en do más literatura alchamiada existe en a Peninsula Iberica, porque i heba una numerosa comunidat islamica que u heba manteniu l'uso d'o romanz en o periodo musulmán (muladís autoctonos) u heba preso l'aragonés como lengua propia. En Valencia u Granada se manteneba l'uso de l'arabe, igual que en o sud de Teruel.